SUPER บวกต่อ 3% เก็งงบปีนี้โตสนั่น โบรกฯเคาะเป้า 1.35 บ. อัพไซด์ 29%
SUPER บวกต่อ 3% โบรกฯมองกำไรปีนี้โตเด่น จากการรับรู้รายได้โรงไฟฟ้าเวียดนาม-โรงไฟฟ้าขยะ 9 MW หนุน แนะ “เก็งกำไร” ชูเป้า 1.35 บ. อัพไซด์ 29%
6 ก.ย. 2564

ผู้สื่อข่าวรายงานว่าวันนี้ (6 ก.ย. 2564) ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 16.25 น. อยู่ที่ระดับ 1.05 บาท เพิ่มขึ้น 0.03 บาท หรือ 2.94% โดยทำจุดสูงสุดที่ 1.06 บาท และทำจุดต่ำสุดที่ 1.02 บาท ด้วยมูลค่าการซื้อขาย 1.28 พันล้านบาท

โดยราคาหุ้น SUPER ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 1.06 บาท เมื่อวันที่ 2 มิ.ย.2564 ทั้งนี้ บล.แลนด์ แอนด์ เฮ้าส์ ระบุในบทวิเคราะห์ (3 ก.ย.2564) ว่า แนะนำ “ซื้อเก็งกำไร” หุ้น SUPER ราคาเป้าหมาย 1.35 บาท คาดกำไรปี 2564 เติบโตสูง จากการรับรู้รายได้โครงการใหม่ที่เวียดนามและโรงไฟฟ้าขยะ 9 MW คาดได้รับประโยชน์ระยะยาวจากการเพิ่มสัดส่วนโรงไฟฟ้าพลังงานหมุนเวียนให้สูงขึ้นตามแผนพลังงานแห่งชาติ